**Plán práce ŠKD pre školský rok 2023/2024**

**Hlavné úlohy:**

* Vo výchovnej činnosti sa riadiť podľa Výchovného programu ŠKD.
* Dodržiavať opatrenia v súlade s aktuálnym dokumentom Zelená otvoreným školám.
* Vytvoriť priateľské prostredie pre začlenenie nových členov do kolektívu.
* Napomáhať formovaniu životných postojov a posilňovať osobnosť dieťaťa k dosiahnutiu úspechu.
* Dbať na rozvoj aktivity, zručnosti a tvorivosti.
* Spríjemňovať a zútulňovať prostredie ŠKD.
* Zabezpečiť oddych, relaxáciu a aktívne využitie voľného času.
* Získavať deti pestrou a mnohostrannou záujmovou činnosťou.
* Venovať individuálnu pozornosť žiakom zo znevýhodneného prostredia.
* Vhodným príkladom rozvíjať a budovať prosociálne správanie detí.
* Vhodným spôsobom učiť deti zdravému životnému štýlu, ochrane zdravia a prírody.
* Zvyšovať povedomie detí v oblasti separácie odpadov a vytvárania správneho postoja k životnému prostrediu.
* Viesť deti rozpoznať prvé príznaky šikanovania a efektívne ich odstraňovať.
* Zvýšiť zapojenie detí do pohybových aktivít v prírode.
* Rozvíjať regionálnu výchovu, pestovať kladný vzťah k ľudovým tradíciám a k životnému prostrediu.
* Rozvíjať estetické cítenie, myslenie, chápanie skutočnosti, formovať vkus detí.
* Prezentovaním prác na výstavkách zviditeľniť činnosť ŠKD.
* Aktívne sa zapájať do akcií organizovaných školou.
* Podporovať zdravý štýl života v boji proti drogám.
* Zvyšovať podiel samostatnej práce dieťaťa pri príprave na vyučovanie.
* Viesť deti k práci s knihou a k čítaniu s porozumením.
* Spolupracovať s rodinou.

**Organizácia ŠKD**

ŠKD organizuje svoju činnosť v čase mimo vyučovania.

Prevádzka je ráno od 6.00 do 7.30 hod. a pokračuje od 11.25 do 16.00 hod.

V školskom klube je zapísaných 81 detí, ktoré sú rozdelené do 3 oddelení.

Tieto pracujú pod vedením kvalifikovaných vychovávateliek :

1. oddelenie : Monika Kollárová
2. oddelenie : Jaroslava Smetanová
3. oddelenie : Mária Kalvastrová

Príspevok za pobyt detí v ŠKD podľa pokynov zriaďovateľa je: 10 € mesačne.

Našou náplňou budú i naďalej aktivity podľa záujmov detí, pri ktorých budeme klásť dôraz na rešpektovanie osobnosti dieťaťa. Naša činnosť bude tohto roku obohatená o veľa spoločne naplánovaných akcií a taktiež o rôzne vedomostné súťaže. Veľký dôraz budeme klásť aj na upevňovanie návykov spoločenského správania sa, hygienických návykov, zdravého životného štýlu, bezpečnosti pri hre a budeme dbať na dodržiavanie vnútorného poriadku školy a ŠKD. Budeme dodržiavať opatrenia v súlade s aktuálnym dokumentom Zelená otvoreným školám.

**Ciele a úlohy ŠKD**

**Odpočinková činnosť** bude slúžiť na oddych po vyučovaní a bude zameraná na hry podľa záujmu detí, relaxačné a uvoľňovacie cvičenia, čítanie na pokračovanie, oboznamovanie sa s detskými knihami a časopismi, rozhovory ,voľné kreslenie, počúvanie hudby a oddych.

**V rekreačnej činnosti** umožníme deťom čo najviac pohybu na čerstvom vzduchu, načo využijeme školský dvor, ihriská, parky v obci a v prípade nepriaznivého počasia telocvične. V rámci environmentálnej výchovy sa zapojíme do zberu a separácie druhotného odpadu a vychádzkami budeme deti učiť ako sa v prírode správame a chránime ju.

**V záujmovej činnosti** budeme postupovať podľa Tematického plánu práce na tento školský rok. Aj naďalej budeme rozvíjať zručnosti a schopnosti detí organizovaním rôznych spoločných aktivít. Budeme sa zapájať do výtvarných, hudobných, literárnych, športových a zábavných súťaží. Viac pozornosti budeme venovať zlepšeniu správania sa a vzájomnej tolerancii detí. Aktívne sa zapojíme do prípravy vystúpení pre verejnosť, zorganizujeme spoločenské a zábavné podujatia. V rámci regionálnej výchovy budeme deti učiť poznávať pamätihodnosti nášho regiónu a okolitú prírodu. Rozvoj estetického cítenia zameriame na skrášľovanie priestorov školy a jej okolia.

Dôležitou oblasťou v našej práci ostáva i naďalej **príprava na vyučovanie**. V spolupráci s triednymi učiteľmi, didaktickými hrami, stálym opakovaním a individuálnym prístupom sa budeme snažiť pomáhať deťom zvládať prebraté učivo a uľahčiť im integráciu do výchovno – vzdelávacieho procesu. Osobitnú pozornosť zameriame na deti so špeciálnymi potrtebami. Budeme rozvíjať samostatnosť v príprave na vyučovanie, poznávacie procesy a spôsoby učenia sa a motivovať deti k získavaniu poznatkov z rôznych zdrojov /IKT/.

Počas celého roka budeme vychovávať deti v kolektíve tak, aby si navzájom pomáhali, boli k sebe kamarátski a ohľaduplní. Budeme udržovať kontakt a spoluprácu s rodičmi, aby sme predišli prípadným prejavom šikanovania.

**Rozpracovanie úloh na jednotlivé mesiace:**

***September:***

1. Zápis prvákov do ŠKD, režim dňa a pravidlá v ŠKD

2. Bezpečne do školy

3. Zoznamovacie hry

4. Jesenná výzdoba

5. Deň jablka: spoločná práca v školskej kuchynke

***Október:***

1. Mesiac úcty k starším

2. Záložka do knihy, moja najobľúbenejšia kniha- čítanie s porozumením

3. Týždeň zdravej výživy- aktivity v školskej kuchynke

4. Šarkany v ŠKD- výroba a púšťanie šarkanov

5. Tvorenie z jesenných plodov: Tekvice a tekvičky- aranžovanie, súťaž

***November:***

1. Pamiatka zosnulých

2. Druhotné suroviny- tvorivá dielňa

3. Zdravotné okienko: ochrana zdravia v zimných mesiacoch

4. Adventný veniec, svietnik – tvorivá dielňa

5. Od Ondreja do Vianoc – zvyky a tradície

***December:***

1. Spoločný adventný kalendár

2. Zimný čaj v ŠKD- zdobenie medovníčkov

3. Vianočná výzdoba

4. Vianočná mini playback show

5. Vianoce – pozdravy a darčeky

***Január:***

1. Najkrajší snehuliak – popoludnie na snehu

2. Príprava darčekov pre budúcich prvákov

3. Maska – tvorivá dielňa

4. Starostlivosť o vtáčiky v zime – vychádzka

5. Zdravotné okienko: „Kým nie je neskoro“- beseda Boj proti drogám

***Február:***

1. Sánkovačka – detské radovánky na snehu a ľade

2. Valentín – príprava darčekov

3. Fašiangový karneval v ŠKD - ľudové tradície

4. Zima – čitateľská dielňa

5. Zdravotné okienko: osobná a dentálna hygiena

***Marec:***

1. Mesiac knihy

2. Jarná výzdoba

3. Deň narcisov

4. Deň učiteľov

5. Veľkonočná pracovná dielňa- pozdravy, veľkonočné vajíčka...

***Apríl:***

1. Jarné melódie v ŠKD- koncert ZUŠ Bojnice

2. Svetový deň zdravia- výrova zdravých šalátov v školskej kuchynke

3. Jar – jarné zvyky, prvé kvety...

4. Zvieratá a ich mláďatá

5. Deň Zeme – úprava okolia školy, sadenie črepníkových kvetov

***Máj:***

1. Deň matiek – príprava darčekov

2. Letné aranžovanie- letná kytica

3. Dopravná výchova- bezpečnosť na ceste

4. „Dotkni sa fyziky a chémie“- aktivita v spolupráci s PK vzdelávacia oblasť matematika a práca s informáciami, človek a príroda, človek a svet práce

5. Športové popoludnie v ŠKD

***Jún:***

1. MDD – deň plný hier

2. Deň otcov- výroba darčekov

3. Zdravotné okienko: základy prvej pomoci, prevencia úrazov

4. Exkurzia do firmy NyNa

5.Vyhodnotenie činnosti ŠKD

Jaroslava Smetanová

Monika Kollárová

Mária Kalvastrová